cyanic-selkie/wikianc huggingface dataset:
Calpurnia glabrata
Die Swazigeelkeurboom (Calpurnia glabrata) is 'n struik of boom wat deel is van die Fabaceae familie. Die spesie is inheems in Eswatini en Suid-Afrika. In Suid-Afrika kom die plant in KwaZulu-Natal en Mpumalanga voor.
Die boom se FSA-nommer is 219.2.
Aspalathus aculeata
Aspalathus aculeata is 'n plant wat hoort tot die genus Aspalathus. Die spesie is endemies aan die Wes-Kaap en kom op die Piketberg en van Durbanville tot by Paarl voor. Die plant het 'n geskatte voorkomsgebied van 4744–5026 km² en het reeds 80-88% van sy habitat verloor weens gewasverbouing soos druiwe, koring en olywe. Daar is 36 klein gefragmenteerde subpopulasies oor wat steeds bedreig word deur gewasverbouing asook indringerplant en onbeheerde veldbrande
Disa cornuta
Disa cornuta is 'n meerjarige plant en geofiet wat tot die genus Disa behoort. Die plant is inheems aan KwaZulu-Natal, Lesotho, Mpumalanga, Oos-Kaap, Wes-Kaap en Zimbabwe en het geen bedreigings nie.
Crispin Freeman
Crispin Freeman (gebore 9 Februarie 1972) is 'n Amerikaanse akteur en skrywer. Hy is bekend vir sy rol in die rolprent Final Fantasy VII: Advent Children (2005).
Gastrophanella cavernicola
Gastrophanella cavernicola is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Gastrophanella en tot die familie Siphonidiidae. Die wetenskaplike naam van die spesie is die eerste keer geldig gepubliseer in 2000 deur Muricy & Minervino.
Agile-sagtewareontwikkeling
Agile-sagtewareontwikkeling is 'n manier vir IT-ontwikkelingsspanne om kode te ontwikkel deur in kort, iteratiewe siklusse te werk. Tydens hierdie siklusse word produkte ontwikkel wat makliker aangepas kan word, indien die vereistes van die klant sou verander. Die gevolg is dat IT produkte, soos mobiele toepassings en rekenaarsagteware, meer reaktief op gebruikerstendense geproduseer word, en vinniger op die mark geplaas kan word.
Ontstaan van Agile-sagtewareontwikkeling
Die Agile-model het ontstaan omdat sagtewareontwikkelaars 'n manier gesoek het om die uitgerekte ontwikkelingsfases wat geheers het in sagtewareontwikkelingsprojekte te verkort. Teen die einde van so 'n projek sou die uiteindelike produk dikwels nie meer gelykstaande wees aan vereistes van die klant of die mark nie omdat daardie vereistes in die tussentyd al verander het. Met die tydsverloop tussen die opstel van die vereistes en die vrystelling van die gelewerde produk, kon die sagteware dikwels nie aangepas word sonder grootskaalse inboet van tyd en onkoste nie.
Agile Manifes
Die Agile Manifes bestaan uit vier beginsels: ''Ons ontdek voortdurend beter maniere om sagteware te ontwikkel deur dit self te doen en deur ander te help om dit te doen. Daardeur het ons die volgende waardes ontdek: Dit wil sê, al is die items aan die regterkant ook van waarde, heg ons meer waarde aan die items aan die linkerkant.''
Die manifes het ontstaan weens die begeerte van ontwikkelaars om alternatiewe te vind vir dokumentgedrewe, swaarlywige sagtewareontwikkeling, en te beweeg na ontwikkeling waar die die vereiste van die klant as belangrikste opweeg, en waar die span kan inspeel op veranderende vereistes, sonder dat grootskaalse dokumentêre veranderinge aangebring hoef te word.
Oorsig
In die praktyk bestaan daar verskeie Agile-ontwikkelingsmetodes wat samewerking en dinamiese aanpasbaarheid gedurende die lewensiklus van produkontwikkeling aanmoedig.
Iteratief, inkrementeel en evolusionêr
Die meerderheid Agile sagtewareontwikkelingsmetodes doen afskeid van grootskaalse voorafbeplanning- en ontwerp en vervang dit met produkontwikkelingsiklusse wat 'n vaste, kort tyd duur. Dit staan ook bekend as ingebokste tyd.
Gedurende so 'n siklus (word ook verwys na 'n iterasie of 'n "sprint") sal 'n multi-funksionele span saamwerk aan beplanning, analise, ontwerp, kodering, en eenheidstoetsing, en akseptasietoetsing. Teen die einde van die iterasie word die produk (of deelfunksionaliteit van die produk) gedemonstreer aan belanghebbendes. Die kern reël is dat dit wat gedemonstreer word, moet konformeer aan 'n voorafbepaalde definisie van wat as “voltooid” beskou word deur die span, anders is die produk nie reg om gedemonstreer te word nie. In die praktyk word 'n produk as “voltooid” beskou wanneer die kode gereed is om in gebruik geneem te word. In sagtewareterme word dit ook "inproduksiename" genoem.
'n Tweede punt is dat die ingebokste tyd of lengte van die siklus, konstant bly om sodoende 'n ritme te handhaaf waarby die span hulle hou. Dit is in teenstelling met vorige (waterval) tegnieke waar tydslyne aangeskuif is om die produk se voltooiing te akkomodeer.
Die voordele daaraan om roetinematig aan belanghebbendes te demonstreer, is die vermindering van risiko dat die verwagtinge van die produk se finansierders teen die einde van 'n lang projek nie behaal sal word nie omdat hulle voortdurend blootgestel was aan die vordering van die produk, en ook, die verbeterde aanpasbaarheid op veranderende behoeftes van die mark, selfs terwyl ontwikkeling plaasvind.
Indien 'n produk nie voltooi is aan die einde van 'n siklus nie, word dit in die volgende siklus voltooi, of slegs die voltooide produkte en deelprodukte word in produksie gestel, as die ingebokste projektyd verlope is.
Die maatstaf van vordering van die span, en dus vir die finansierder van so 'n projek, is die lewering van "werkende sagteware".
Effektiewe, persoonlike kommunikasie
Persoonlike gesprekke word verkies bo geskrewe kommunikasie. Daar word ook gebruik gemaak van visuele middels soos 'n "muur" waarop die beplanning en voortgang van die projekspan aangetoon word. Verder is die klant altyd verteenwoordig in die span deur 'n "Produkeienaar" wat die stem van die klant is, en besluite namens die klant neem, en dit deur middel van gesprekke, soos in die staan-vergaderings, deel.
Okandjourivier
Die gebied is 240 km noordwes van Windhoek, die hoofstad van die land.
Agile-sagtewareontwikkeling
Kort siklusse van terugvoering- en aanpassing
Tipiese metode om kommunikasie effektief te voer is deur middel van staan-vergaderings. Tydens so 'n vergadering staan die span in 'n kring en praat met mekaar. Tydens die gesprek word die daaglikse doelwitte, en blokkers kort en bondig met mekaar bespreek. Die leier probeer blokkers uit die weg te ruim sodat spanlede effektief kan werk.
Gereformeerde kerk Stilfontein
duimnael|links|300px|Die eertydse Gereformeerde kerk Stilfontein, toe dit nog in gebruik was as sodanig.
Agile-sagtewareontwikkeling
Fokus op kwaliteit
Verskeie tegnieke is word gebruik om kwaliteit van die produk te verbeter tydens Agile-sagtewareontwikkeling, soos byvoorbeeld aaneenlopende integrasie, eenheidstoetsing, paar-programmering, toetsgedrewe ontwikkeling, ontwerpspatrone, domeingedrewe ontwikkeling en herfaktoriëring van kode. Hierdie tegnieke verbeter ook die vermoeë van die span om meer aanpaspaar (agile) tydens die ontwikkelingsproses te wees.
Gereformeerde kerk Stilfontein
duimnael|links|270px|Ds. J.F. du Plooy en sy eggenote, [[Johanna du Plooy|Johanna. Hy was van 1958 tot sy aftrede in 1974 Stilfontein se eerste leraar.]]
duimnael|regs|170px|Dr. M.J. du Plessis, leraar van 1978 tot 1981.
Agile-sagtewareontwikkeling
Agile in uitvoering
Die ondertekenaars van die Agile Manifes was verteenwoordigers van ontwikkelingsstyle wat reeds verandering teweeg gebring het, weg van waterval-sagtewareontwikkeling na meer aanpasbare metodes, naamlik Extreme Programming, SCRUM, DSDM, Adaptive Software development, Crystal, Feature Driven development en Pragmatic Programming.
Gereformeerde kerk Stilfontein
duimnael|regs|160px|Ds. P.B. de Klerk, leraar van 1988 tot 1998, sy laaste gemeente.
Anne Seymour (aktrise)
Anne Seymour (11 September 1909 – 8 Desember 1988) was 'n Amerikaanse aktrise. Sy was bekend vir haar rolle in die rolprente All the King's Men (1949), The Subterraneans (1960), Trancers (1984), en Field of Dreams (1989).
Agile-sagtewareontwikkeling
Agile in uitvoering
Die toepassing van Agile word dikwels met Scrum gedoen. Scrum is 'n werkswyse, of raamwerk waarvolgens spanne hulle take kan uitvoer volgens die beginsels van Agile.
Sandra Speichert
Sandra Speichert (gebore 22 Januarie 1971) is 'n Duitse aktrise. Sy is bekend vir haar rolle in die rolprent Low Profile (1993) en in die televisiereekse Largo Winch (2001), Les bleus: premiers pas dans la police (2006), en Mitten im Leben (2007).
Gereformeerde kerk Stilfontein
Die Gereformeerde kerk Stilfontein was die 12de oudste van die 30 gemeentes in die GKSA se Klassis Noordwes, maar het in 2013 ontbind nadat net 39 belydende en vyf dooplidmate oorgebly het. In 2001, toe die gemeente nog deel was van die Klassis Wolmaransstad, was die getalle onderskeidelik 93 en 20. In 1960, kort voor die Gereformeerde kerk Orkney afgestig het, was dit 307 en 295.
Op 27 Oktober 1957 het Stilfontein en Orkney as een gemeente met 230 belydende lidmate van die Gereformeerde kerk Klerksdorp afgestig. Eredienste is elke Sondagoggend op Orkney en in die middag op Stilfontein gehou. Die afstigting het plaasgevind in die NG gemeente Stilfontein se nuwe kerkgebou wat op Saterdag 26 Oktober 1957 in gebruik geneem is. Die eredienste is voorlopig om vieruur namiddae in die NG kerk Stilfontein gehou. As bruidskat het die gemeente twee erwe en kontant ontvang (totale waarde R4 074).
Op 22 Februarie 1958 is ds. J.F. du Plooy as eerste predikant bevestig. Eers is 'n pastorie en 'n kerksaal op Orkney gebou. Daar is bevind dat die erwe wat as bruidskat gegee is, nie vir 'n kerkgebou geskik was nie, want dit was te na aan Die Pannetjie geleë. Ds. Du Plooy en die boukommissie het 'n geskikte terrein gesoek en twee erwe skuins oorkant die destydse poskantoor is bekom. Intussen is eredienste verskuif na die nuwe skoolsaal van Laerskool Driefonteine en later na die hoërskoolsaal.
Op 3 Desember 1961 het die Gereformeerde kerk Orkney afgestig, maar in kombinasie met Stilfontein gebly. Gedurende Februarie 1962 is besluit om kerk te bou en die argitek B. De W. Hartman, wat vir minstens vier ander Gereformeerde kerkgeboue verantwoordelik was, is opdrag gegee om die planne gereed te kry. Op 13 Mei 1963 het die bouwerk begin en op 31 Augustus 1963 het ds. Du Plooy die hoeksteen gelê. Dis gegraveer met die embleem van die Gereformeerde Kerke in Suid-Afrika en die woorde uit Deut. 33:27a: "Die ewige God is 'n woning, en onder ewige arms." Die koste van die kerkgebou was R45 229. Die orrel, 'n geskenk van die vrouelidmate, is deur SA Orrelbouers vir R3 800 geïnstalleer. Die preekstoel is ontwerp en gebou deur Fisker-meubelfabriek van Uitenhage. Die kerkgebou is op 8 Februarie 1964 in gebruik geneem.
Weens die afskaling en sluiting van myne het baie lidmate Stilfontein verlaat. Min jong mense het oorgebly, maar gelukkig het heelparty pensioentrekkers agtergebly. Namate lidmate ouer geword het, het ook die kerkgebou verouder en moes dit herstel word, want dit het gevaarlik geword om eredienste daarin te hou. Die nagenoeg 100 lidmate het begin om geld bymekaar te maak. Dit was so geseënd dat die kerkgebou gedurende Augustus 2003 teen 'n koste van R171 500 herstel is. Die helfte van die koste is by voltooiing en die res, rentevry oor 12 maande, betaal. Op 9 Maart 2005 om twaalfuur die middag het 'n aardbewing Stilfontein getref en was daar weer skade aan die kerk. Dit kon herstel word met ’n uitbetaling deur die versekering sodat die gemeente die gemeente die woorde op die hoeksteen eerstehands kon ervaar.
Ebrahim Patel
Ebrahim Patel is 'n senior kabinetsminister en lid van die Nasionale Vergadering van Suid-Afrika vir die African National Congress. Hy is die dienende minister van Handel, Nywerheid en Mededinging.
Aspalathus flexuosa
Aspalathus flexuosa is 'n plant wat hoort tot die genus Aspalathus. Die spesie is endemies aan die Wes-Kaap en kom van die Nardousberge tot by Riversdale voor en dit is deel van die fynbos. Die populasie is stabiel.
Dipuo Peters
Elizabeth Dipuo Peters (gebore op 13 Mei 1960 in Kimberley, Noord-Kaap) was 'n lid van die Nasionale Vergadering van Suid-Afrika vir die regerende African National Congress (ANC).
Dipuo Peters was die Minister van Vervoer van die Republiek van Suid-Afrika vanaf 10 Julie 2013 tot 30 Maart 2017 in die Zuma-administrasie. Sy was voorheen die Minister van Energie van 2009-2013 nadat sy as opvolger van Manne Dipico as die tweede Premier van die Noord-Kaap gedien het van 22 April 2004 tot 10 Mei 2009.
Dipuo Peters is 'n lid van die African National Congress en dien in die Vroueliga se Nasionale Uitvoerende Kommittee. Sy het in April 2017 as lid van die parlement bedank.
Gastrophanella implexa
Gastrophanella implexa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Gastrophanella en tot die familie Siphonidiidae. Die wetenskaplike naam van die spesie is die eerste keer geldig gepubliseer in 1879 deur Schmidt.
Aspalathus bracteata
Aspalathus bracteata is 'n plant wat hoort tot die genus Aspalathus. Die spesie is endemies aan die Wes-Kaap en kom van die Sederberg tot by Caledon in die Swartberge voor waar dit deel van die fynbos is.
Skokgolf
’n Skokgolf in fisika is ’n soort voortplantende versteuring wat vinniger beweeg as die spoed van klank in die spesifieke medium. Nes ’n gewone golf, het ’n skokgolf energie en kan dit deur ’n medium voortplant, maar dit word gekenmerk deur ’n skielike, feitlik onreëlmatige verandering in die druk, temperatuur en digtheid van die medium.
Voorbeelde van ’n skokgolf in astrofisika is tydens ’n supernova wat ’n skok deur die interstellêre medium stuur, die skok wat veroorsaak word deur die Aarde se magneetveld wat met die sonwind bots en skokgolwe wat deur sterrestelsels veroorsaak word wanneer hulle teen mekaar bots.
Marcia Henderson
Marcia Henderson (22 Julie 1929 – 23 November 1987) was 'n Amerikaanse aktrise. Sy was bekend vir haar rolle in die rolprente The Wayward Girl (1957) en Timbuktu (1959), en in die televisiereekse Dear Phoebe (1954) en Matinee Theatre (1955).
Omarururivier
Die Omarururivier is 'n hoofrivier wat oos na wes deur die Erongo-streek in die weste van Namibië vloei. Die rivier ontspring in die Etjoberge, vloei verby die dorp Omaruru en die nedersetting Okombahe. Dit mond enkele kilometers noord van Hentiesbaai uit in die Atlantiese Oseaan. Die Erongo-streek is 240 km noordwes van Windhoek, die hoofstad van die land.
Die Omaruru is 'n kortstondige rivier met 'n gemiddelde afloop van ongeveer 40 miljoen kubieke meter per jaar. Sy paleokanale vorm 'n ondergrondse delta van die Namibwoestyn. Sy opvanggebied (insluitend sy sytakke) word geskat op tussen 11 579 en 13 100 vierkante kilometer (5 100 vk myl).
Sytakke
Die Leeurivier en die Okandjourivier is klein regtersytakke van die Omaruru.
Linkersytakke: Otjimakuru-, Goab-, Spitzkopriviere.
Aspalathus fusca
Aspalathus fusca is 'n plant wat hoort tot die genus Aspalathus. Die spesie is endemies aan die Wes-Kaap en kom van Wemmershoek tot by Hangklip en Bredasdorp voor en dit is deel van die fynbos. Die populasie is tans stabiel, dit mag moontlik in sekere gebiede deur indringerplante bedreig word.
Parlementsgebou (Kaapstad)
Die parlementsgebou van Suid-Afrika is in Kaapstad geleë. Die gebou bestaan uit drie hoofafdelings: die oorspronklike gebou, wat in 1884 voltooi is, en aanbouings wat in die 1920's en 1980's bygevoeg is. Die nuwer toevoegings huisves die Nasionale Vergadering (die laerhuis van die tweekamerparlement van Suid-Afrika), en die oorspronklike gebou huisves die Nasionale Raad van Provinsies (die hoërhuis van die Parlement). Die oorspronklike parlementsgebou is in 'n neoklassieke styl ontwerp, met kenmerke van die Kaaps-Hollandse argitektuur. Die latere toevoegings is so ontwerp dat dit met die oorspronklike gebou saamsmelt. Die parlementsgebou is deur die Suid-Afrikaanse Erfenishulpbronagentskap (SAEHA) tot 'n Nasionale Erfenisterrein verklaar en het graad 1 nasionale erfenisstatus gegee, die hoogste graad wat deur SAEHA vasgestel is.
Op 2 Januarie 2022 het 'n groot brand in die parlementsgebou uitgebreek.
Geskiedenis
Koningin Victoria het toestemming verleen vir die stigting van 'n parlement in die Kaapkolonie in 1853. Die eerste sittings is in die Goewerneurswoning, die Tuynhuys, gehou, waarna sittings in die Goede Hoop Vrymesselaarslosie gehou is. Hierdie gebou is deur die Suid-Afrikaanse Vrymesselaars gebruik (Hulle Losie is de Goede Hoop genoem). Die destydse hoër huis was gehuisves in die ou hooggeregshofgebou, wat self die slawelosie onder VOC-bewind was.
Die oorspronklike parlementsgebou
LP's het opgemerk dat die Vrymesselaarslosiegebou onopvallend was en geen respek afgedwing het nie. Alhoewel dit weens finansiële oorwegings deur die destydse Kaapkolonie eerste minister John Molteno gekant is, is 'n komitee saamgestel om ontwerpe vir 'n nuwe parlementsgebou te ontvang. Die komitee het 'n uitgebreide ontwerp deur argitek Charles Freeman gekies, en bouwerk het op 12 Mei 1875 begin, met die destydse Goewerneur van die Kaapkolonie, Henry Barkly, wat die hoeksteen gelê het.
Byna dadelik is ontdek dat Freeman se planne foutief was. Freeman se foute is vererger deur die teenwoordigheid van grondwater, en 'n herberekening van die begroting het aan die lig gebring dat die werklike koste baie meer as die oorspronklike syfer sou wees waarvoor die regering toegelaat het. Vir sy onbevoegdheid is Freeman afgedank, en Henry Greaves is in 1876 as argitek aangestel. Freeman se planne is verander om oënskynlik onnodig duur kenmerke soos 'n sentrale koepel, standbeelde, borswerings en fonteine uit te sluit.
Bouwerk het weer begin, maar is vertraag – hierdie keer deur die Britse omverwerping van die Kaapse regering in 1878, die daaropvolgende Konfederasie-oorloë, en uiteindelik deur die boumaatskappy wat in 1883 bankrot gegaan het. Greaves het die taak egter volhardend voltooi, en die groot, statige, maar relatief onpretensieuse gebou is uiteindelik in 1884 geopen.
Kaapse premier Thomas Scanlen, en die Britse goewerneur Henry Robinson het die openingseremonie in die gebou gelei, wat uiteindelik as waardig verklaar is vir die land se wetgewer.
Latere toevoegings
In die 1920's het die Parlement sir Herbert Baker opdrag gegee om 'n uitbreiding aan die gebou te bou, insluitend 'n nuwe kamer vir die Volksraad. Die ou Vergaderingskamer het die Parlementêre Eetkamer geword, wat deur die spysenieringsafdeling van Suid-Afrikaanse Spoorweë en Hawens bestuur word. 'n Verdere uitbreiding is in die 1980's geskep, toe die 1910-grondwet vervang is met die ongemaklike en nuwe driekamerparlement wat elk 'n parlementêre huis vir Blankes, Kleurlinge en Indiërs voorsien het. Verdere grondwetlike veranderings het die magsentrum wegbeweeg van die ou gebou en na die nuwer vleuel.
2022 brand
Gedurende die oggend van 2 Januarie 2022 het 'n brand in kantore op die derde verdieping in die parlementêre gebied uitgebreek en na die onder- en boonste huise versprei Meer as 35 brandbestryders het dit aanvanklik gereageer. Teen die middel van die oggend was brandweermanne nog besig om die brand te beheer Die geboue is erg beskadig. Daar is berig dat die sprinkelstelsel nie reg gefunksioneer het nie en beskermingsdienstepersoneel was nie aan diens nie.
Die polisie het bevestig dat 'n 49-jarige man, Zandile Christmas Mafe vir ondervraging aangehou is. Hy is daarna deur die Valke se prioriteitsmisdaadeenheid gearresteer. Hy is aangekla van brandstigting, huisbraak en diefstal ingevolge die Wet op Nasionale Sleutelpunte.
Op 29 Januarie 2022 het die staat beweer dat Mafe beken het dat hy 'n brand in die parlementêre gebou gestig het. Luidens ’n beëdigde verklaring wat ná sy arrestasie aan ondersoekers gegee is en aan die hof voorgelees is, het Mafe gesê dit is “die regte ding” om die parlement aan die brand te steek aangesien hy President Cyril Ramaphosa wil verhoed om sy jaarlikse staatsrede te lewer. Hy het ook Ramaphosa se bedanking geëis, die vrylating van Janusz Waluś asook R1 500 vir werklose Suid-Afrikaners.
Eksterne skakels
-33.92611°N, 18.41917°W
Gereformeerde kerk Steynsrus
Die Gereformeerde kerk Steynsrus was die naasjongste gemeente in die GKSA se Klassis Oos-Vrystaat, maar het in 2011 ontbind nadat hier reeds in 2001 net 13 belydende en ses dooplidmate oorgebly het, vergeleke met onderskeidelik 28 en 12 vier jaar vantevore. Nog vier gemeentes het in daardie jaar ophou bestaan: Krugersdorp-Oos (gestig in 1978), Noordbrug (1957), Potchefstroom-Noord (1949, met Noordbrug saamgesmelt as Die Bult) en Westonaria (1961). Twee jaar ná Steynsrus het ook die naasoudste gemeente in die Klassis Oos-Vrystaat, Tweespruit, ontbind toe ook daar net sowat 13 belydende lidmate oor was.
Scott Freeman (stemakteur)
Scott Freeman (gebore 20 Junie 1979) is 'n Amerikaanse akteur.
K. Todd Freeman
K. Todd Freeman (gebore 9 Julie 1965) is 'n Amerikaanse akteur. Hy is bekend vir sy rolle in die rolprente Eraser (1996), Grosse Pointe Blank (1997), The Cider House Rules (1999), en Teenage Mutant Ninja Turtles (2014).
Gereformeerde kerk Steynsrus
Die geskiedenis van die Gereformeerde kerk Steynsrus is nou vervleg met dié van die Gereformeerde kerk Lindley. Op 3 Januarie 1911 het 'n groep lidmate van die NG gemeente Lindley byeengekom aan huis van P.C. Oosthuizen om vas te stel hoeveel bereid was om hulle lidmaatskap van die NG Kerk te beëindig weens allerlei besware. Op 'n gemeentevergadering op 25 Maart 1911 op die plaas Klipdrif is saam met Steynsrus 'n gemeente gestig wat sou bekendstaan as die Gereformeerde Kerk onder die Kruis. In 1913 of '14 sou hulle met die Gereformeerde Kerk verenig.
Op 'n gemeentevergadering op Steynsrus op 22 Oktober 1912 is besluit om 'n kerkgebou op Steynsrus op te rig. Met 'n volgende vergadering is besluit om die kerkgebou liewer op Lindley te bou. In 1916 het die Steynsrus-wyk amptelik tot stand gekom en is daar met die oprigting van 'n kerkgebou begin. P.C. Oosthuizen het 'n pastorie aan die gemeente geskenk. Die predikant van die Gereformeerde kerk Lindley het op Steynsrus gewoon. Later is albei geboue verkoop en die predikant het op Lindley gaan woon. In 1952 is ’n nuwe kerkgebou op Steynsrus in gebruik geneem, maar eers in 1983 is die Gereformeerde kerk Steynsrus amptelik afgestig.
Othonna brandbergensis
Othonna brandbergensis is 'n struik wat endemies aan die Namibië is.
Gastrophanella mammilliformis
Gastrophanella mammilliformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Gastrophanella en tot die familie Siphonidiidae. Die wetenskaplike naam van die spesie is die eerste keer geldig gepubliseer in 1929 deur Burton.
Eva Speyer
Eva Speyer (24 Augustus 1882 – 13 Augustus 1975) was 'n Duitse aktrise. Sy was bekend vir haar rolle in die rolprente Sein Rekordflug (1914), Die Schlafende Maschine (1918), Die Vase der Semirames (1918), en Der galante König - August der Starke (1920).
Gerhardus Oosthuizen
Gerhardus Oosthuizen is 'n lid van die Nasionale Vergadering van Suid-Afrika vir die African National Congress.
Otjimakururivier
Die Otjimakururivier is 'n rivier wat in die Erongo-streek in Namibië vloei. Die spruit mond uit in die Omarururivier, oos en stroomop van Omaruru.
Oorsprong
Koördinate
Shakuntala Karandikar
Shakuntala Karandikar (20 Julie 1931 - 1 Junie 2018) was 'n Marathi-skrywer en filantroop. Sy is veral bekend vir haar 1992-biografie "Vishwasta" oor haar pa Chandrashekhar Agashe.
Bereapark
Bereapark in Pretoria is bekend as 'n voormalige krieketveld, veral vanweë die Noord-Transvaalse Krieketspan wat hier wedstryde gespeel het. Hier was egter ook 'n rugby- en 'n sokkerklub wat die geriewe gebruik het. Die klubhuis en sportterrein is geleë in Lilian Ngoyistraat (vroeër Van der Waltstraat) naby Pretoria se middestad.
Sportvelde
In September 1882 is beesweiding, wat slegs 'n paar minute weg was van Kerkplein in Pretoria met 'n perdekar, geïdentifiseer as 'n krieketveld vir Pretoria se krieketspelers. Die grond het destyds aan 'n weduwee Hoffman behoort en was deel van 'n plaas wat Fonteinedal ingesluit het. Teen die tyd dat die besoekende Walter Read Elftal van Engeland Suid-Afrika in 1892 besoek het, het die veld reeds as Bereapark bekend gestaan.
'n Pretoriase span het teen die Engelse besoekers gespeel. Dit was die eerste internasionale krieketwedstryd in Pretoria, wat toe nog die hoofstad van die Zuid-Afrikaanse Republiek (ZAR) was. Die Pretoriase span het uit 22 spelers bestaan teenoor die Walter Read-span se 11. In die wedstryd, wat op 29 en 30 Januarie 1892 plaasgevind het, is die Pretoriase span met 'n beurt en 29 lopies geklop. In die 1906/07 seisoen het die krieket Curriebeker-toernooi in Johannesburg en Pretoria plaasgevind en die eerste eersterangse krieketwedstryde het hier plaasgevind. Die Noord-Transvaalse krieketspan het die sportgronde gebruik as tuisveld vanaf 1937/38 tot 'n nuwe sportstadion in 1984/85, naamlik Centurionpark, gebou is.
In 1897 is die eerste klubhuis op die perseel gebou. Die eerste motorvoertuig in Suid-Afrika is ook in dieselfde jaar op Bereapark uitgestal. President Paul Kruger van die ZAR het tydens die geleentheid 'n toespraak gelewer.
In 1903 is Bereapark aan die Suid-Afrikaanse Vervoerdienste verkoop en spoorwegpersoneel het die perseel se sportgeriewe gebruik. Die klubhuis is as 'n biblioteek, musiekkamer en kroeg gebruik. Die suidelike klubhuis is in 1907 gebou, terwyl die noordelike klubsaal in 1926 bygevoeg is. Die Berea Rugbyklub is in dieselfde jaar gestig. 'n Sokkerspan, die Pretoria Suid-Afrikaanse Spoorwegspan, het die veld ook as tuisveld begin gebruik in 1918 en sedert 1935 as die Berea Football Club in die destydse Transvaal Sokkerliga meegeding.
Brand
In die 1990’s is die gebou as administratiewe en konferensiefasiliteit gebruik, maar daarna het die gebou en gronde begin verval. 'n Gekombineerde laer- en hoërskool is uit die gebou bedryf, totdat 'n brand in April 2010 groot skade aangerig het. Sedertdien het die terrein en die klubhuis totaal verval en word glad nie gebruik nie.
Nancy Hendrickson
Nancy Hendrickson (gebore 8 Augustus 1950) is 'n Amerikaanse aktrise, skryfster, regisseuse, en vervaardiger. Sy is bekend vir haar rolle in die rolprent Mother's Day (1980) en in die televisiereeks Boomers (2018).
Mady Berry
Mady Berry (4 Oktober 1887 – 18 Januarie 1965) was 'n Franse aktrise. Sy was bekend vir haar rolle in die rolprente Polish Jew (1931), Don Quichotte (1933), Don Quichotte (1933), en Personal Column (1939).
Imre Lakatos
Imre Lakatos (Debrecen (Hongarye), 9 November 1922 – Londen (Engeland), 2 Februarie 1974) was 'n Hongaarse wiskundige, natuurkundige en wetenskapfilosoof.
Lakatos het veral bekend geword as gevolg van sy deelname aan die omstredenheid tussen Karl Popper en Thomas Kuhn aangaande die noodsaak van falsifieerbaarheid van 'n wetenskaplike teorie.
Biografie
Lakatos word gebore as Imre Lipschitz in 'n Joodse gesin in die Hongaarse stad Debrecen. Tydens die Tweede Wêreldoorlog verander hy sy naam na Imre Molnár om aan die Jodevervolging te ontkom. Hy oorleef die oorlog in teenstelling met 550 000 van die 750 000 Hongaarse Jode. Sy moeder en ouma sterf in die Auschwitz-konsentrasiekamp.
Ná die oorlog word Imre Molnár aktief in die kommunistiese beweging. Hy besluit om sy van opnuut te verander, hierdie keer na die algemene Hongaarse van, Lakatos. In 1947 bekom Lakatos 'n pos by die ministerie van onderwys van die nuwe kommunistiese regering. Weens sy kritiese houding, veral ten opsigte van Russiese beheer, beland hy in 1950 vir drie jaar in die gevangenis. Na sy vrylating vind Lakatos werk as 'n vertaler van buitelandse wiskundeliteratuur na Hongaars. Steeds nominaal 'n kommunis, het sy politieke sieninge verander en was hy betrokke by ten minste een studente versetgroep in die aanloop tot die 1956 Hongaarse Rewolusie.
Na die Sowjetunie Hongarye ingeval het in November 1956, het Lakatos gevlug na Wene en later na Engeland gegaan. Hy ontvang 'n doktoraat in filosofie in 1961 van die Universiteit van Cambridge. Die boek Proofs and Refutations: The Logic of Mathematical Discovery, gepubliseer na sy dood, is gebaseer op sy studie.
Wetenskapfilosofie
Lakatos se idees oor die wetenskapfilosofie is veral bekend. Lakatos poog om twee verskillende visies ten opsigte van die wetenskap met mekaar te verbind, naamlik Popper se idee van die wetenskap as 'n speurtog na teorieë met 'n steeds groeiende falsifiseerbaarheid en Thomas Kuhn se idee van die wetenskap as 'n opeenvolging van paradigmas.
Popper se teorie suggereer dat wetenskaplikes 'n teorie wat gefalsifiseerd word deur 'n teenbewys onmiddellik laat vaar en vervang deur 'n beter hipotese. Daarenteen suggereer Kuhn dat wetenskaplikes tydens sogenaamde periodes van normale wetenskap aan hul teorieë bly vasklou, ook as hierdie deur bepaalde waarnemings (eksperimente) weerspreek word. Popper erken dat nuwe, beter teorieë in eerste plek soms nie met bestaande teorieë en die waarnemings in ooreenstemming was nie. Maar waar volgens Popper wetenskaplikes hierdie anomalieë sou probeer verklaar of, uiteindelik, gebruik om hul teorieë aan te pas, stel Kuhn dat goeie wetenskaplikes hiedie teenbewyse bloot sou negeer (tot die volgende paradigmaverskuiwing). Popper, aldus Kuhn, beskryf hoe wetenskaplikes hulself sou moes gedra. Kuhn beskryf hierteenoor hoe wetenskaplikes hulself in die praktyk gedra.
Om hierdie twee standpunte met mekaar te verenig stel Lakatos dat wat ons normaal as 'n (wetenskaplike) teorie beskou, in werklikheid 'n aantal verskillende opeenvolgende teorieë is, wat 'n onderliggende gedagte ('n harde kern) met mekaar gemeen het. Hierdie kombinasie van 'n onderliggende teorie met 'n aantal aanvullende hipoteses noem Lakatos navorsingsprogramme (Research Programmes).
Navorsingsprogramme
'n Navorsingsprogram bestaan uit 'n teoretiese kern, 'n aantal aanvaarde eksperimentele tegnieke en 'n versameling aanvullende hipoteses. Hierdie aanvullende hipoteses het ten doel om die teoretiese kern van die teorie "te beskerm" teen falsifikasie. Hierdie versameling van ad hoc hipoteses dien dus slegs ter beskerming van die teorie teen weerlegging.
Dit gaan volgens Lakatos nie oor of 'n teorie waar of onwaar is nie, maar of dit die navorsingsprogram beter is as die ander. Sommige navorsingsprogramme is progressief, terwyl ander degeneratief is. 'n Degeneratiewe navorsingsprogramme lewer geen nuwe insigte op nie; dit produseer slegs nuwe "beskermende" hipoteses om die kernteorie te beskerm. 'n Progressiewe navorsingsprogram daarenteen lewer nuwe insigte en nuwe eksperimenttegnieke op.
Jane Seymour (Kanadese aktrise)
Jane Seymour (24 Maart 1893 – 30 Januarie 1956) was 'n Amerikaanse aktrise. Sy was bekend vir haar rolle in die rolprente Remember the Day (1941) en Tom, Dick and Harry (1941), en in die televisiereekse Lights Out (1946) en Suspense (1949).
Imre Lakatos
Vergelyking tussen idees van Popper, Kuhn en Lakatos
Lakatos was van mening dat sy ideë oor wetenskap 'n uitbreiding van Popper se wetenskapfilosofie was. Hy maak 'n onderskeid tussen "drie Poppers". Popper0 is 'n primitiewe “falsifikanis”. Dit is die voorstelling van Popper soos gesien deur sy kritici en die mense wat sy idees nie begryp nie. Popper1 is die "regte Popper", die outeur van (onder andere) Conjectures and Refutations: The Growth of Scientific Knowledge. Popper2 is Popper soos geïnterpreteer deur Lakatos.
Coleus scutellarioides
Coleus scutellarioides, bekend as coleus, is 'n soort blomplant in die familie Lamiaceae (die mint of doodnettle familie), wat oorspronklik uit Suidoos-Asië tot Australië kom. Dit groei gewoonlik 60-75 cm hoog en breed en is 'n struikagtige, houtagtige, immergroen meerjarige plant, wat baie breed geplant vir die baie versierde geverfde blare in gekultiveerde varieteite. 'n Ander algemene naam is geverfte doodnettle, wat verwys na sy verhouding met doodnettles (Lamium spesies), wat in dieselfde familie is. (Werklike nettles en hul nabye familie is in die afgeleë familie Urticaceae.) Die sinonieme Coleus blumei, Plectranthus scutellarioides en Solenostemon scutellarioides word ook wyd vir hierdie spesie gebruik.
Imre Lakatos
Vergelyking tussen idees van Popper, Kuhn en Lakatos
Volgens die falsifikasionisme stel wetenskaplikes 'n teorie op en toets dié met behulp van waarnemings. Weerspreek 'n waarneming die teorie dan moet die wetenskap hierdie teorie laat vaar. Maar, aldus Kuhn gebeur dit nie gereeld in die praktyk nie. Lakatos stel daarom:
"It is not that we propose a theory and Nature may shout NO; rather we propose a maze of theories and nature may shout INCONSISTENT."
Hierdie teenstrydighede tussen waarneming en teorie kan opgelos word sonder om die kernteorie te verwerp, maar deur die aanvullende hipoteses aan te pas. Lakatos noem dit 'n probleemverskuiwing. Alle probleemverskuiwings deur aanvullende hipoteses is egter nie ewe sinvol nie. Probleemverskuiwings moet volgens Lakatos beoordeel word op die mate waarin hulle in staat is om onverwagte waarnemings te verklaar en die mate waarin hulle in staat is om nuwe feite aan die lig te bring. Doen hulle beide, dan is hulle progressief. Doen hulle dit nie, dan is hulle nie produktief nie.
Solank 'n navorsingsprogram progressief is, is dit rasioneel vir wetenskaplikes om die aanvullende hipoteses te verander (in plaas van die kernteorie te verwerp) wanneer hulle gekonfronteer word met 'n potentieële teenbewys. Sodra 'n navorsingsprogram nie langer produktief is (maar degeneratief), kan hierdie "gefalsifiseerd" word deur 'n "beter" navorsingsprogram (dit beteken: 'n meer produktiewe navorsingsprogram). Wanneer die wetenskap 'n kernteorie laat vaar en oogaan na 'n beter navorsingsprogram is daar sprake van wat Kuhn 'n paradigmaverskuiwing of rewolusie noem. Hierdie paradigmaverskuiwings is dus wel heeltemal rasioneel en nie, soos Kuhn meen, 'n irrasionele "sprong in die duister", aldus Lakatos.
Mildred Oliphant
Mildred Oliphant is 'n voormalige lid van die Nasionale Vergadering van Suid-Afrika vir die African National Congress. Sy was die Minister van Arbeid van 1 November 2010 tot 29 Mei 2019.
Imre Lakatos
Bronne
• Lakatos, Imre & Musgrave, Alan, Criticism and the growth of knowledge, Cambridge University Press, 1974, ISBN 0521096235
• J.J. O'Connor, J.J. & E.F. Robertson, E.F., "Imre Lakatos", MacTutor History of Mathematics archive, 2003. • Popper, Karl, Conjectures and Refutations: The Growth of Scientific Knowledge, Routledge, 2002 [1963]. ISBN 0415285941
• Lakatos & Musgrave, 1974, Technieken om te experimenteren, niet technieken die experimenteel zijn. p.130.
Bruce French (akteur)
Bruce French (gebore 4 Julie 1945) is 'n Amerikaanse akteur. Hy is bekend vir sy rolle in die rolprente Christine (1983), Fletch (1985), Jurassic Park III (2001), en Mission: Impossible III (2006).
Goabrivier
Die Goabrivier is 'n spruit wat in die Erongo-streek in Namibië vloei. Die spruit mond uit aan die linkerbank van die Omarururivier.
Die gebied is 240 km noordwes van Windhoek, die hoofstad van die land.
Camilla Spira
Camilla Spira (1 Maart 1906 – 25 Augustus 1997) was 'n Duitse aktrise. Sy was bekend vir haar rolle in die rolprente Laubenkolonie (1930), The Heath Is Green (1932), The Testament of Dr. Mabuse (1933), en The Merry Wives of Windsor (1950).
Kelley Menighan Hensley
Kelley Menighan Hensley (gebore 15 Februarie 1967) is 'n Amerikaanse aktrise. Sy is bekend vir haar rolle in die rolprent Shooting the Warwicks (2015) en in die televisiereekse As the World Turns (1956), Reality Show (2012), en Tainted Dreams (2014).
Disa cryptantha
Disa cryptantha is 'n meerjarige plant en geofiet wat tot die genus Disa behoort. Die plant is inheems aan Burundi, Demokratiese Republiek die Kongo, Ethiopië, Malawi, Tanzanië, Zambië en Zimbabwe.
Aspalathus hispida
Aspalathus hispida is 'n plant wat hoort tot die genus Aspalathus. Die spesie is endemies aan die Oos-Kaap, Noord-Kaap en die Wes-Kaap en is deel van die fynbos.
Saiph
Saiph, ook bekend as onder meer Kappa Orionis, is die sesde helderste ster in die sterrebeeld Jagter (Orion) en een van die vier sterre wat die Jagter se hoofvierhoek vorm. Iemand in die Suidelike Halfrond wat noord kyk, sal dit regs bo sien, en iemand in die Noordelike Halfrond wat suid kyk links onder. Metings van sy parallaks dui daarop dit is sowat 650 ligjare (198 parsek) van die Son af, omtrent dieselfde as Betelgeuse. Hoewel dit ’n warmer ster is, is dit kleiner en dowwer as Rigel, met ’n skynbare magnitude van 2,1. Die ster se helderheid wissel effens, met sowat 0,04 magnitudes.
Aspalathus hispida
Die plant het een subspesie:
Saiph
Eienskappe
Saiph het ’n sterreklassifikasie van B0,5 Ia. Die helderheidsklas "Ia" verteenwoordig ’n helder superreus wat die waterstof in sy kern opgebruik het en wegbeweeg het van die hoofreeks. Saiph het ’n sterk sterwind en verloor massa teen ’n tempo van 9 × 10-7 keer die massa van die Son per jaar, of een sonmassa elke 1,1 miljoen jaar. Groot sterre soos Saiph (en baie ander in die Jagter) sal eindelik as ’n supernova ontplof.
Julie Andrews
Dame Julie Andrews (geb. 1 Oktober 1935) is 'n Britse sanger, aktrise en skrywer van kinderboeke. Andrews was in talle rolprente te sien, maar is veral bekend vir haar vertolkings in Mary Poppins (1964) en The Sound of Music (1965). Sy is in 2000 tot Dame Kommandeur in die Orde van die Britse Ryk (DBE) benoem.
Andrews se ouers, Barbara Ward Wells en Edward Charles (Ted) Wells, is aan die begin van die Tweede Wêreldoorlog geskei. Sy en haar broer John bly eers by hulle pa in Surrey. In ongeveer 1940 het Andrews by haar ma ingetrek, omdat haar pa gedink het dat sy beter opleiding vir haar artistieke loopbaan daar kon kry.
Op negentienjarige ouderdom begin sy haar Broadway-loopbaan, en ná haar eerste film, Mary Poppins, het sy die wêreld aan haar voete gehad. Suksesse soos The Sound of Music en Victor Victoria volg, sowel as haar eie TV-reeks en kinderboeke, soos The Last of The Really Great Whangdoodles. Sy het die kinderboek-reeks, Dumpy the Dumptruck, saam met haar dogter Emma geskryf.
Sy was met die Pink Panther-regisseur Blake Edwards getroud tot sy dood op 15 Desember 2010, ná 'n eerste huwelik met tekenaar en kostuumontwerper Tony Walton. Sy het een dogter, Emma (Kate), by Walton. Sy het daarnaas tot die opvoeding van Edwards se kinders (Jennifer en Geoffrey) bygedra, sowel as twee aangenome Viëtnamese meisies, Amy en Joanna Edwards, grootgemaak.
In 1997 kry sy groeisels op haar stembande en sy verloor haar sangstem na 'n onsuksesvolle operasie. Sy kon darem nog praat, en kan op die klankbane van films soos Shrek 2, Shrek the Third en The Princess Diaries gehoor word.
Op 28 Januarie 2007 ontvang sy 'n Screen Actors Guild Award vir haar oeuvre. Sy is as nommer 59 op die lys van 100 grootste Britte van alle tye gelys.
Ideëleer
Die Ideëleer is die bekendste onderdeel van die filosofie van die Griekse wysgeer Plato, en behels die aanname dat daar ewige Idees bestaan, wat slegs met die verstand waarneembaar is en alle voorwerpe in ons wêreld onderlê. Hierdie Idees vervul 'n sentrale funksie in Plato se metafisika/ontologie, kennisteorie en etiek.
Die woord 'Idee'
Die woord Idee in hierdie konteks is direk afkomstig van die Griekse woord idea, wat 'gestalte', 'aanblik' beteken, en by Plato maar weinig met die Afrikaanse woord idee te maak het. In Afrikaans sou die word Vorm moontlik meer korrek kon wees. Hoewel die woord Idee en Ideëleer dus misleidend is, is die gebruik van die terme in die konteks van Plato se werk, reeds sterk ingeburger. Dit is grootliks die geval omdat latere platoniste die Idees interpreteer as synde aanwesig in 'n goddelike gees. Via die gebruik het die Griekse woord idea in die moderne westerse tale 'n betekenis gekry van 'opvatting in iemand se gees', en dus 'n 'idee'.
Metafisika/Ontologie
Van die Idees sê Plato dat hulle 'waarlik bestaan’. Hiermee wil hy dit duidelik maak dat hulle ewig bestaan, en nooit verander nie. Dit is in teenstelling met die voorwerpe om ons; omdat hierdie voorwerpe voortdurend aan verandering onderhewig is. In ons wêreld is die term 'word' meer van toepassing, terwyl  'bestaan' meer verwys na die wêreld van Idees. Plato druk dit uit deur te sê dat voorwerpe in ons wêreld 'deel is van' 'n Idee. Die Idee het dan die funksie om die oerbeeld vir die voorwerp te wees. In die Timaeus bring die demiurg, die 'goddelike ambagsman', die heelal tot stand deur die aanwesige, ongeordende, 'materie' te vorm na die beeld van die Idees. Idees het 'n absolute bestaan; die Idee van die sirkel bestaan onafhanklik van alle afbeeldings daarvan om ons heen.
Nie alleen voorwerpe maar ook eienskappe is vir hul 'bestaan' afhanklik van die Idees. 'n Optrede is regverdig, omdat dit 'n deel het aan die Idee Regverdigheid. As die optrede ook dapper is, het dit ook deel aan die Idee Dapperheid. In die geval vervul die Idee die funksie van 'n grondbegrip.
Marilou Berry
Marilou Berry (gebore 1 Februarie 1983) is 'n Franse aktrise, skryfster, en regisseuse. Sy is bekend vir haar rolle in die rolprente Look at Me (2004), Joséphine, Pregnant & Fabulous (2016), en The New Adventures of Cinderella (2017).
Ideëleer
Metafisika/Ontologie
Die Ideëleer kan wel gekategoriseer word as 'n Twee-wêreld teorie. Daar is by Plato 'n duidelike verskil tussen die wêreld van Idees en die wêreld van Voorwerpe. Soms wek Plato ook die indruk dat die wêreld van voorwerpe slegs 'n skyn is; en ons lewe slegs te midde van afbeeldinge (sien ook sy allegorie van die grot).
Kennisteorie
In die Staat sê Plato dat slegs filosowe kennis het van die Idee, en dat ons alleen in dié geval van werklike kennis kan praat. Die ander mense het nie meer as 'n doxa (mening/opvatting) nie. Dit is as gevolg van die feit dat die gemiddelde mens nie verder kom as dit wat sintuiglik waarneembaar is nie. Volgens Plato is daar 'n direkte skakel tussen kennis en die Idee omdat vir hom egte kennis gepaard moet gaan met die onveranderlike en onverganklike voorwerpe van kennis. Die voorwerpe om ons heen is veranderlik en verganklik, en kan daardeur nie werklik 'n basis van kennis wees nie.
Anamnese en die Idee
Tog is duidelik dat ook ander mense 'n tafel van 'n stoel kan onderskei, en ook 'n indruk het van wat regverdig is en wat nie is nie. Kennelik het almal dus wel ‘n indruk van (sommige) Idees. Dit strook met die anamnese soos Plato dit uiteensit in die Meno en die Phaedo. Aangesien ons siel ewig is, bestaan dit dus ook al van vóór ons geboorte. Die siel het kennis van die Idees. As die siel egter 'n liggaam binne kom, is dit die liggaam wat hierdie kennis wegdruk, omdat die kenvermoë van die siel versteur word deur die geweld van die sintuiglike indrukke. Volgens Plato beskik die mens wel die vermoë hierdie prenatale kennis weer op te roep deur homself/haarself weer te herinner (Gr. anamnèsis = herinnering). In die Meno maak Plato dit tasbaar deur 'n slaaf wat nie wiskundig onderlê is nie, 'n wiskundige probleem te laat oplos, uitsluitend deur die stel van enkele vrae. Dit gebeur in ‘n kennisteoretiese konteks, nl. as antwoord op die dilemma hoe ons hoegenaamd iets kan leer ken: op die oomblik dat ons die kennis gaan soek, weet ons immers nog nie wat dit is wat ons soek nie. Plato se antwoord is dat ons op 'n bepaalde oomblik aan iets herinner word, en dan weet ons weer wat die gesoekte kennis is.
In die Phaedo word die anamnese duidelik gekoppeld aan die bestaan van Idees. Maar hier is die sneller tot die herinnering die waarneem van mooi voorwerpe om ons heen; hierdie waarnemings roep herinneringe op aan die suiwerste skoonheid wat ons siel vroeër aanskou het.
Etiek
Weens hul suiwerheid kan die meeste Idees ook dien as verteenwoordigende beelde vir die beste uitkomste en voorwerpe in ons wêreld. Die Idee Regverdigheid staan byvoorbeeld vir perfekte regverdigheid. Hierna moet nagestreef word. Daarvoor is kennis dus nodig, indien 'n mens dit het, dan kan mense se handelinge op aarde daaraan gemeet word. Daarom moet die bestuurders van 'n staat filosowe wees, want alleen hulle beskik oor hierdie kennis. Maar ook op nie-politiek gebied geld dit dat kennis nodig is om te weet wat regverdige gedrag is. Daarmee tree Plato in die voetspore van Sokrates, volgens wie dit ook so is dat deug 'n vorm van kennis is.
Die Idee van die Goeie
In Plato se werk, die Staat, vorm Idees 'n hiërargie, met aan die toppunt die Idee van die Goeie. Volgens Plato kan dié Idee vergelyk word met die rol van die son op die aarde. Hierdie "son" (Idee van die Goeie) is sowel die bestaansgrond vir ander Idees, asook die rede dat ons siel hierdie Idees kan ken, aangesien hulle belig word deur die Idee van die Goeie. Om hierdie Idee te beskou is die uiteindelike doel van al ons filosofiese strewes. Nêrens anders in sy werke neem Plato so 'n standpunt in nie, maar deur latere platoniste word dit as 'n sentrale  gedagte gestel (op 'n meer mistieke wyse). Ook word dit wel later geïdentifiseerd met ‘n monoteïstiese God soos in die latere Jodedom, Christendom en in die Islam. Dit is egter bloot 'n latere interpretasie van Plato se werk en kan nie direk in Plato se werk gelees word nie. Plato gebruik egter wel die mees verhewe terme waar hy na die Idee van die Goeie verwys het.
Ontstaan van die Ideëleer
Die absoluutheid en perfeksie van dit wat nie sigbaar is nie, het Plato na alle waarskynlikheid aan die wiskunde ontleen. Alle driehoeke wat deur ons geteken word is slegs nabootsings van die teoretiese, perfekte driehoek. Hy het die beginsel uitgebrei tot ander domeine, soos tot byvoorbeeld etiese begrippe. Daar waar Sokrates op soek was na definisies van hierdie begrippe, sonder om daardeur tot 'n definitiewe antwoord te kom, vervul Plato se Idees die rol van wat ons die 'kern', van die 'essensie' sou noem. Die teenwoordiheid van die Idees 'in' die sintuiglike waarneembare voorwerpe moet verklaar waarom ons van bome sê dat dit ‘n 'boom' is, en nie (byvoorbeeld) 'n plant nie, en ook 'n regverdige daad as sodanig kan herken.
Die absoluutheid van die Idees moes ook 'n teenargument vorm teen die voorkoms van relativisme. Daar waar Sofiste verkondig dat begrippe soos 'regverdigheid' subjektief beskryf kan word, wil Plato aantoon dat daar 'n vaststaande, onbetwyfelbare regverdigheid (ens.) bestaan.